Sofia Virta

Sofia Marjanna Virta (s. 21. kesäkuuta 1990 Kaarina) on suomalainen poliitikko. Hän on toiminut vihreiden puheenjohtajana vuodesta 2023 lähtien ja kansanedustajana vuodesta 2019 lähtien. Virta on myös alue- ja kaupunginvaltuutettu. Ennen kansanedustajaksi valintaa hän toimi myös yrittäjänä. 

Virta valittiin vihreiden puheenjohtajaksi 10. kesäkuuta 2023, kun hän voitti vastaehdokkaansa Saara Hyrkön.

 Varhainen elämä ja koulutus 
Sofia Virta syntyi Kaarinassa vuonna 1990. Hän on vanhin perheensä kolmesta lapsesta ja hänellä on kaksi pikkuveljeä. Virran äiti oli lastenhoitaja ja isä kuljetusalan yrittäjä. Alkujaan Virta on asunut Littoisissa ja sitttemmin Piikkiössä. Virta kävi Kotimäen yläkoulua. Hän on kertonut, että koulunkäynti ei juurikaan kiinnostanut kavereiden takia. Lukioaikana hän kiinnostui enemmän opiskelusta. Lukion ohessa Virta harrasti ratsastusta ja työskenteli opiskelun ohessa vanhainkodissa. 

Lukion jälkeen Virta lähti Turun yliopistoon opiskelemaan opettajaksi ja valmistui kasvatustieteiden maisteriksi. Virta opikseli pääaineena erityispedagogiikkaa ja sivuaineina psykologiaa ja sosiaalityötä. Virta työskenteli opiskeluaikana harjoittelijana erityistason lastensuojeluyksikössä päihde- ja rikoskierteeseen ajautuneiden parissa. Harjoittelun jälkeen Virta jatkoi työskentelyä lastensuojelussa. Pro gradu-työnsä hän teki aiheesta "Nuorten psyykkinen pahoinvointi erityisopettajien silmin" (2016). Ennen eduskuntaan nousua Virta työskenteli Varsinais-Suomen FinFamissa vertaistukitoimintaan perustuvassa Moip!-hankkeessa, perhetyön puolella sekä toimi sivutoimisena yrittäjänä terapia- ja opetusalalla toiminimensä kautta. 

Vuonna 2018 Virta valmistui Helsingin Psykoterapiainstituutin ja University of the West of England, UWE Bristol -yliopiston koulutuksesta, jonka luvattiin takaavan psykoterapeutin pätevyyden. Valvira kuitenkin katsoi, ettei tutkinto mahdollista ammatti­nimikkeen käyttöä Suomessa, joten koulutuksesta valmistuneet eivät ole voineet toimia psykoterapeutteina. Hänelle tuomittiin yli 17 000 euron korvaukset koulutusmaksuista.

 Politiikka 
Virta nousi kansanedustajaksi vuoden 2019 eduskuntavaaleissa Varsinais-Suomen vaalipiiristä. Virta nimeää itselleen tärkeiksi teemoiksi turvallisen lapsuuden, mielenterveydestä huolehtimisen sekä ihmisten nostamisen huono-osaisuudesta. Myös eläinten oikeudet, ympäristökysymykset sekä pk-yrittäjyyden tukeminen ovat hänelle tärkeitä teemoja. Virta korostaa tutkitun tiedon merkitystä päätöksenteossa.

Kansanedustajuuden lisäksi Virta toimii Kaarinan kaupunginvaltuuston ja Varsinais-Suomen aluevaltuuston jäsenenä ja Kaarinan vihreän valtuustoryhmän ja Varsinais-Suomen vihreän aluevaltuustoryhmän puheenjohtajana. Hän on myös Lounais-Suomen poliisin neuvottelukunnan jäsen.

 Eduskunta 
Sofia Virta on toisen kauden kansanedustaja. Hän oli ensimmäisen kerran ehdolla eduskuntaan vuoden 2019 vaaleissa ja tuli valituksi 4 289 äänellä. Hän lähti mukaan eduskuntavaaleihin nollabudjetilla ja nousi kansanedustajaksi yksittäisistä lahjoituksista koostuneella alle 2 500 euron vaalibudjetilla. Virta valittiin kansanedustajaksi toistamiseen vuoden 2023 eduskuntavaaleissa. Hän on puolueensa ainoa edustaja Varsinais-Suomen vaalipiiristä.

Virta on sosiaali- ja terveysvaliokunnan sekä työelämä- ja tasa-arvovaliokunnan jäsen ja tulevaisuusvaliokunnan varajäsen. Hän edustaa vihreitä Lapsistrategiakomiteassa 2020−2021 ja Poliisiasiain neuvottelukunnassa. Hän toimii myös Eduskunnan nuorten mielenterveyden tukiryhmän puheenjohtajana sekä Eduskunnan mielenterveyspoliittisen neuvottelukunnan jäsenenä. Virta perusti eduskuntaan turvallisen odotus- ja vauva-ajan edistämisryhmän lokakuussa 2020 ja tuli valituksi ryhmän ensimmäiseksi puheenjohtajaksi. Ryhmän tarkoituksena on vahvistaa vauvamyönteistä yhteiskuntaa edistämällä perheystävällistä politiikkaa. Ryhmän toiminnalla lisätään päättäjien tietoisuutta odotus- ja vauva-ajan merkityksellisyydestä elämänvaiheena sekä sen vaikutuksista myöhempään elämään. Toiminnalla pyritään lisäämään päättäjien ymmärrystä vauvaperheiden tuen tarpeista ja toimivista tuen muodoista. Ryhmä kunnioittaa perheiden monimuotoisuutta sekä huomioi erilaiset polut vanhemmuuteen. Tammikuussa 2022 Virta perusti eduskuntaan eläinavusteisen työryhmän, jonka tarkoituksena on lisätä eläinavusteisen työskentelyn tunnettavuutta ja vakauttaa sen asemaa kouluissa sekä sosiaali- ja terveyspalvelujen joukossa. Virta toimii ryhmän puheenjohtajana.

 Kuntapolitiikka 
Virta oli ensimmäistä kertaa ehdolla kuntavaaleissa 2017 ja hänet valittiin Kaarinan kaupunginvaltuustoon 289 äänellä. Hän oli tuolloin valtuuston nuorin jäsen ja puolueensa ääniharava saaden kotikunnassaan kolmanneksi eniten ääniä, vaikka oli ensi kertaa ehdolla. Virta toimi Kaarinan kaupunginhallituksen, Varsinais-Suomen maakuntavaltuuston ja Varsinais-Suomen lastensuojelukuntayhtymävaltuuston jäsenenä sekä Varsinais-Suomen lastensuojelukuntayhtymävaltuuston tarkastuslautakunnan jäsenenä vuosina 2017–2021.

Virta uusi paikkansa kaupunginvaltuustossa kuntavaaleissa 2021 ollen kotikuntansa äänikuningatar 701 äänellä. Hän toimii Kaarinan sosiaali- ja terveyslautakunnan jäsenenä sekä vihreän valtuustoryhmän puheenjohtajana.

Vuoden 2025 kuntavaaleissa Virta siirtyi ehdolle Turkuun.

 Aluepolitiikka 
Vuoden 2022 aluevaaleissa Virta valittiin Varsinais-Suomen aluevaltuustoon 1 763 äänellä. Hän oli Varsinais-Suomen vihreän listan eniten ääniä saanut ehdokas ja hänet valittiin valtuustoryhmän puheenjohtajaksi.

 Vihreät 
Virta toimii vihreiden hyvinvointityöryhmän puheenjohtajana yhdessä kansanedustaja Noora Koposen kanssa. Työryhmän toimialaan kuuluvat köyhyyden vähentäminen, toimeentulo, sosiaaliturva sekä sosiaali- ja terveyspolitiikka.

Keväällä 2023 hän ilmoittautui ehdolle vihreiden puheenjohtajan tehtävään. Virta sai 2 760 ääntä vihreiden jäsenäänestyksessä uudesta puheenjohtajasta, ja voitti näin vastaehdokkaansa Saara Hyrkön, joka sai 1 941 ääntä.

 Näkemykset 
 Arvot 
Virta sijoittuu vaalikonevastausten perusteella poliittiseen keskustaan. Ylen vaalikoneessa Virta sijoittuu arvoasteikolla liberaalille puolelle. Helsingin Sanomien vaalikoneen käyttämällä GAL–TAN-jakaumalla Virran näkemykset ovat kallelaan liberaalivihreyteen (GAL). HS:n vaalikoneeseen Virran antamissa näkemyksissä korostuu voimakkaimmin liberaalivihreät mielipiteet.

 Seksuaali- ja sukupuolipolitiikka 
Virta on allekirjoittanut Setan ehdokasitoumuksen eduskuntavaaleissa 2019 ja 2023. Ehdokassitoumuksen allekirjoittajana Virta on sitoutunut tukemaan sukupuoli- ja seksuaalivähemmistöjen tavoitteita eduskuntatyössään, vastustamaan syrjintää ja vihapuhetta sekä edistämään näiden ryhmien osallistumista päätöksentekoon.

 Vaalit 
 Vaalimenestys 
 Eduskuntavaalit 
VaalitTulosSijoitusLähdeVuosiVaalipiiriÄänetVertauslukuListaVaalipiiri 2019 Varsinais-Suomi 4 289 25 309 align="center"  Valitaan 1. 8.  2023 5 533 19 411 align="center"  Valitaan 1. 10. 

 Aluevaalit 
VaalitTulosSijoitusLähdeVuosiVaalipiiriÄänetVertauslukuListaVaalipiiri 2022 Varsinais-Suomi 1 763 17 997 align="center"  Valitaan 1. 9.  2025 6 678 25 452 align="center"  Valitaan 1. 4. 

 Kuntavaalit 
VaalitTulosSijoitusLähdeVuosiVaalipiiriÄänetVertauslukuListaVaalipiiri 2017 Kaarina 289 2 853 align="center"  Valitaan 1. 3.  2021 701 2 196 align="center"  Valitaan 1. 5.  2025 Turku 3 837 14 964 align="center"  Valitaan 1. 3. 

 Vaalirahoitus 
Virran tukiryhmä on nimeltään Sofia Virran vaalituki ry. Virran vaalikampanjoiden budjetti oli vuoden 2019 eduskuntavaaleissa noin 2 300 euroa ja vuoden 2023 eduskuntavaaleissa noin 15 700 euroa. Virran vaalikampanjoita ovat rahoittaneet muun muassa Pro Markkinatalous (2023; 4 600 euroa), Pro reilumpi yhteiskunta (2023; 1 500 euroa) sekä Stiftelsen för det tvåspråkiga Finland (2023; 1 000 euroa).

 Kohua herättäneet tapaukset 

Seiska-lehti julkaisi vuoden 2025 alue- ja kuntavaalien alla jutun, jossa kerrottiin Virran puolison Atte Ailion osaksi omistaman yrityksen teettäneen avohakkuuta yrityksen omistamilla mailla Naantalissa.2025-04-11 seiska.fi Vihreiden puheenjohtaja Sofia Virta taistelee metsien puolesta: Atte-rakkaan avohakkuu tyrmistyttää Naantalissa. Virta kiisti avohakkuut somekanavillaan väittäen lehden tietoja perättömiksi ja tarkentaen, että päätehakkuita ei metsässä ole tehty eikä sellaisia haluta tehdä – vaikka se oli ristiriidassa yrityksen viranomaisille jättämien hakkuuilmoitusten kanssa2025-04-18 seiska.fi Seiskan skandaalipaljastus: Vihreiden puheenjohtaja Sofia Virta ei puhunut totta hakkuukohussa. Lopulta Virta myönsi Ylen haastattelussa antaneensa vääriä tietoja, koska ei ymmärtänyt alan termistöä2025-04-2024 yle.fi Vihreiden Sofia Virta myöntää Ylelle kertoneensa väärää tietoa julkisuuteen puolisonsa metsähakkuista.

 Yksityiselämä 
Virralla on vuonna 2019 syntynyt tytär. Vuosina 2014–2020 Virta seurusteli vuonna 1978 syntyneen miehen kanssa. Mies tuomittiin joulukuussa 2022 kolmen kuukauden ehdolliseen vankeuteen Virtaan kohdistuneista pahoinpitelyistä. Mies määrättiin lähestymiskieltoon syksyllä 2022 ja uudelleen 2023. 

Virta on toiminut aiemmin Lounais-Suomen doggien puheenjohtajana. Syyskuussa 2023 hänet nimitettiin HC TPS:n hallitukseen.

Helmikuussa 2025 Virta ilmoitti muuttaneensa perheineen Kaarinasta Turkuun.

 Lähteet 

Luokka:Nykyiset kansanedustajat
Luokka:Vihreän liiton poliitikot
Luokka:Kaarinan kaupunginvaltuutetut
Luokka:Varsinais-Suomen vaalipiiri
Luokka:Suomalaiset opettajat
Luokka:Suomalaiset yrittäjät
Luokka:Vuonna 1990 syntyneet
Luokka:Elävät henkilöt
Luokka:Varsinais-Suomen aluevaltuutetut